डॉ. पंकज नरम

पंकज नरम (*4.मई 1955 मुंबई) एक भारतीय आयुर्वेदिक चिकित्सक थे जो अब नहीं रहे। 22 फरवरी 2020 को इनका देहांत हुआ। आयुर्वेद के क्षेत्र में इन्होंने बहुत कार्य किया। जिन्होनें टेलीविजन पर अपनी उपस्थिति द्वारा अंतरराष्ट्रीय प्रतिष्ठा प्राप्त की।

जीवन और कार्य 
उन्होंने बॉम्बे विश्वविद्यालय में अध्ययन किया और आयुर्वेदिक चिकित्सा में विभिन्न उपाधियाँ प्राप्त कीं तत्पश्चात भारतीय चिकित्सा की चिकित्सा परिषद में एक चिकित्सक के रूप में पंजीकृत किये गये। इसके बाद उन्होंने आयुर्वेद के चिकित्सक और आरोग्य साधक बाबा रामदास की प्राचीन, किन्तु उच्च उपचार पद्धतियों, जैसे नाड़ी निदान आदि की शिक्षा प्राप्त की। 

डॉ. नरम 1987 से 2012 तक मुंबई में आयुशक्ति आयुर्वेद के निदेशक रहे। वे परंपरागत औषधीय उत्पादों के निर्माता और प्राचीन युवा रहस्य के संस्थापक और निर्देशक हैं। 

उन्होंने अपने टीवी कार्यक्रम “योगा फॉर यू” के द्वारा अंतरराष्ट्रीय स्तर पर मान्यता प्राप्त की I इस कार्यक्रम के  3000 से भी अधिक अंश, वर्ष 2008 से ज़ी टीवी स्टेशन द्वारा 169 देशों में प्रसारित किए गए हैं। वर्ष 2016 से एक अन्य कार्यक्रम “एनसिएंट हीलिंग” कलर्स टीवी स्टेशन द्वारा प्रसारित किया गया I दोनों  ही कार्यक्रमों में डॉ. नरम  आहार, जीवन शैली और पारंपरिक घरेलू उपचार के आधार पर स्वास्थ्य संबंधी सलाह प्रदान करते हैं।

11 सितंबर 2001 को आतंकवादी हमलों के बाद, वर्ल्ड ट्रेस सेंटर पर बचाव कार्य के दौरान धुयें और विषाक्त गैसों के संपर्क में आने वाले बचाव कर्मियों और सहायकों की स्वास्थ्य क्षति के दौरान, डॉ. नरम ने आयुर्वेदिक औषधियों और उपचारों द्वारा उनकी सहायता की। इसके साथ ही इस उपचार में प्रयोग की गई आयुर्वेदिक औषधियों पर एक संयुक्त स्वतंत्र वैज्ञानिक अध्ययन में इन आयुर्वेदिक औषधियों की प्रभावशीलता का मूल्यांकन भी किया गया। 

अपने मानवतावादी कार्यों, विशेषकर 11 सितंबर 2001 के हमलों में बचाव कार्यकर्ताओं की सहायता करने के इनके प्रयासों के लिए, डॉ. नरम को न्यू जर्सी संसद द्वारा “वर्ष के मानवतावादी” पुरस्कार से सम्मानित किया गया I 

वर्ष 2017 से डॉ. नरम  स्टीनबीस यूनिवर्सिटी बर्लिन एसएचबी के “स्टीनबीस ट्रांसफर इंस्टीट्यूट” में  स्वास्थ्य क्षमता और स्वास्थ्य शिक्षा पर अध्यापन कार्य कर रहे हैं।

सन्दर्भ 

1955 में जन्मे लोग
भारतीय चिकित्सक